Ibrahim Maluf | Kaleidoskop kulture 2024.
2024-09-21 20:30 - 22:30 (Europe/Zagreb) | Distrikt, Novi Sad, Srbija, Bulevar despota Stefana 5, Novi Sad, Novi Sad, 21000, Serbia
Jedan od najistaknutijih trubača današnjice, Ibrahim Maluf, stiže na Kaleidoskop kulture. Francusko-libanski instrumentalista I kompozitor spaja klasičnu muziku, džez i zvuk Bliskog istoka premošćujući tako I žanrovske I geografske razdaljine. Više puta nominovan za Gremija, nosilac francuskih ordena za umetnost I književnost i nacionalnog ordena za zasluge, Maluf je izdao 18 albuma koji su prodati u gotovo milion primeraka, nastupao u više od 40 država, sarađivao sa muzičarima od Stinga do Asap Rokija, a bavi se i komponovanjem filmske muzike što ga je dovelo do pozicije sudije na Kanskom festivalu.
Poslednji album Trumpets of Michel Ange Malufov je način da oda počast svom ocu, takođe trubaču, koji je prilagodio ovaj instrument arapskoj muzici kroz izum četvrttonske trube. Maluf je ovim albumom ostvario san svog ova učinivši njegov izum svetski poznatim i dostupnim svim muzičarima. Ovakvo mešanje zvukova, jezika I kultura jedini je način da idemo napred, rekao je Maluf i dodao da ga ovakvi neočekivani spojevi najviše uzbuđuju.
Ovaj nastup će biti prilika da čujete maestralnog Ibrahima Malufa uživo te vas pozivamo da nikako ne propustite njegov koncert 21. septembra u Distriktu, sa početkom u 20.30 časova, u okviru Nedelje izvođačke umetnosti Kaleidoskopa kulture.
Ulaz na koncert je slobodan, rezervacije i prijave nisu potrebne, a ulaz će biti moguć jedino sa Bulevara Despota Stefana 5 kod objekta Fabrika.
Kaleidoskop kulture kao najznačajnija regionalna umetnička smotra i najbolji evropski trend brend, sedmi put spaja svetske zvezde, velikane srpske umetnosti, stvaraoce u usponu, lokalnu i nacionalnu scenu.
Više informacija o programu pročitajte na zvaničnom sajtu Kaleidoskopa kulture.

GSK Kerempuh: UBOJSTVO U ORIENT EXPRESSU
2024-09-21 20:00 - 21:35, 2024-09-19 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević
“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojojm nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović

Popusti na grupne posjete (10 i više osoba)
Prodaja na tel. 01/4833 645, 01/4833 646

Zagrebački Kvartovi Kulture
2024-09-21 11:00 - 2024-09-22 20:30 | Ravnice, Zagreb, 10000, Croatia (Local Name: Hrvatska)
Zagrebački kvartovi kulture projekt je u kojem kultura tijekom nadolazećih mjeseci kreće na proputovanje kroz sedam zagrebačkih kvartova. Bogat i raznovrstan kulturno-umjetnički program zaživjet će uskoro u Novom Jelkovcu, Svetoj Klari i Malešnici, pa potom i u Sigetu, Gajevu i Srednjacima te Ravnicama.

GSK Kerempuh: UBOJSTVO U ORIENT EXPRESSU
2024-09-20 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
PREMIJERA
Agatha Christie
Adaptirao za pozornicu Ken Ludwig
Redateljica: Sara Stanić Blažević
“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojojm nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović

Popusti na grupne posjete (10 i više osoba)
Prodaja na tel. 01/4833 645, 01/4833 646

Filip Milković - Desetljeća
2024-09-19 20:00 - 2024-09-26 20:00 | Dom mladih Split, Ulica Slobode 28, Split, -, 21000, Croatia (Local Name: Hrvatska)
Preispitujući ulogu fotografija kao alata za prisjećanje i (re)konstrukciju sjećanja, mladi fotograf Filip Milković predstavit će se prvi puta splitskoj publici samostalnom izložbom Desetljeća u Galeriji Kluba Kocka Doma mladih. Otvorenje izložbe održat će se u četvrtak, 19. rujna, s početkom u 20 sati.
Recentni rad Filipa Milkovića bavi se osobnim i kolektivnim sjećanjima kroz seriju fotografija i skenova obiteljskih albuma, istražujući teme memorije, zaborava, smrti i prolaznosti vremena. Kroz eksperimentiranje s tehnikama skeniranja, autor stvara slike koje evociraju osjećaj prolaska vremena i propadanja, te preispituje ulogu fotografija kao alata za prisjećanje. Rad nastoji povezati prošlost i sadašnjost, stvarajući autentičan prikaz krhkosti ljudskih sjećanja. Njegov rad prepoznala je kritika i stručna javnost za koji je osvojio prestižnu Nagradu Marina Viculin 2021. godine koja se godišnje dodjeljuje kao priznanje za rad umjetnika s izvanrednim postignućima u području hrvatske fotografije.
Izložba je realizirana uz potporu udrugu MAVENA kao dio godišnjeg izložbenog programa NMG@PRAKTIKA, a za posjetitelje je otvorena od 19. do 26. rujna u radnom vremenu galerije od 17 do 21 sat. Kustosica izložbe je Jelena Šimundić Bendić.

Održiva Ura: Holistički pogled na ugljični otisak zgrada
2024-09-19 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
S velikim zadovoljstvom vas pozivamo na novo predavanje u sklopu Održive Ure, koje će se održati u četvrtak, 19. rujna 2024. u 17:30h u Uraniji – Prostor kreacije.
Ovaj put bavimo se ključnom temom za održivost u graditeljstvu – ugljikovim otiskom zgrada. Zgrade čine značajan dio emisija CO2, a mi ćemo kroz predavanje istražiti kako promišljena arhitektura, inovativni materijali i energetski učinkoviti sustavi mogu smanjiti taj utjecaj i doprinijeti stvaranju održivih gradova.
Predavači:

Ing. Alexander Riemer, MBA, Head of Product Management Aluminium Systems, ALUKÖNIGSTAHL GmbH Austria
Govorit će o važnosti održivih aluminijskih sustava u gradnji i njihovom doprinosu smanjenju ugljičnog otiska.
Michael Elstner, Head of Technical Advisory Service & Strategic Communication, AGC Glass Europe
Podijelit će s nama napredne tehnologije staklenih sustava koji pomažu u energetskoj učinkovitosti i održivosti zgrada.

Pridružite nam se i otkrijte kako možete doprinijeti zelenijoj budućnosti kroz održivu gradnju!
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

Karolina Żyniewicz, otvorenje izložbe “Znakovi vremena”
2024-09-17 19:00 - 2024-09-30 20:00 | KONTEJNER, Odranska 1/1, Zagreb, 10000, Croatia (Local Name: Hrvatska)
KONTEJNER | biro suvremene umjetničke prakse
Odranska 1/1, 10 000 Zagreb
Otvorenje izložbe: 17.9.2024. u 19 sati
Izložba je otvorena do 30.9.2024.

Karolina Żyniewicz: Znakovi vremena
U suvremenim bio-filozofskim teorijama, pojam života više se ne artikulira na tradicionalan način, s centralnim mjestom rezerviranim za pojedinačne jedinke, već se promatra kroz prizmu suživota. Živa su bića međusobno simbiotički povezana, a granice među njima nejasne. Koronavirus SARS-CoV-2 koji uzrokuje COVID-19 jedna je u nizu potvrda tih teorija koje razotkrivaju zablude o čvrstoj granici između pojedinaca. Glavna metoda zaštite od virusa pokazala se maska koja je postala simbol biopolitičke prilagodbe novim okolnostima. Karolina Żyniewicz u svom se radu usredotočila upravo na taj element redizajna ljudske prisutnosti, prikupljajući korištene i odbačene maske, arhivirajući biološke otiske nepoznatih ljudi. Arhivu maski nadopunila je sustavno bilježeći iskustva pandemijskog života svojih poznanika.
Pandemija COVID-19 u ljudskoj memoriji polako blijedi, što je logično s obzirom na to da je od vrhunca pandemije popraćenog brojnim smrtima prošlo već gotovo četiri godine. Kako bi potaknula neophodnu refleksiju na tu temu umjetnica je hibernirajuće mikroorganizme s arhiviranih maski prenijela u laboratorijske uvjete i time stimulirala njihov rast, otkrivajući pritom brojne bakterije, gljivice i plijesni od kojih su neke patogene.
Također, tuđe doživljaje prenosi kroz vlastito tijelo, performativno ispisujući arhivirana sjećanja. Dok se iskustva pandemije ispredaju u priče na jednom ekranu, paralelno se prikazuje i genetski kod mikroorganizama s maski na drugom.
U ovom kompleksnom radu, Żyniewicz propituje koncepte kontaminacije i čistoće, ali i društvene i biološke granice koje su postale nejasne u kontekstu globalne pandemije. Maske postaju nositeljice sjećanja i bioloških podataka, otvarajući pitanje biološkog nasljeđa koje ostavljamo za sobom. Projekt Znakovi vremena ne samo da služi kao podsjetnik na ranjivost ljudskog života, već i kao sredstvo otpora zaboravu i otuđenju.
Organizacija i produkcija: KONTEJNER – Ana Bedenko, Jakov Habjan, Olga Majcen Linn, Nina Maštruko
Kustosica: Olga Majcen Linn – KONTEJNER
Razvoj: Mihael Giba
Stručna podrška u mikrobiološkom istraživanju: UR Institute – Gjino Šutić, MSc.med.chem; Filip Grgurević, mag. oecol. et prot. nat
Tehnička realizacija: Jakov Habjan, William Linn
Vizualni identitet KONTEJNER-a: kuna zlatica
Oblikovanje: kuna zlatica
Marketing: Jadrana Ćurković
Odnosi s javnošću i društvene mreže: Inesa Antić
Rad Znakovi vremena realiziran je u sklopu rezidencijalnog programa European Media Art Platform u udruzi KONTEJNER, uz potporu potprograma Kultura Kreativne Europe Europske unije.
Rad Znakovi vremena realiziran je uz podršku Samsung Hrvatska.
Informacije o cijenama ulaznica nalaze se na www.kontejner.org

Zagrebački Kvartovi Kulture
2024-09-14 11:00 - 2024-09-15 21:00 | Gajevo + Srednjaci, Zagreb, 10000, Croatia (Local Name: Hrvatska)

XV. Ljetne noći Teatra EXIT: BAKICE
2024-09-13 20:00 - 21:30 | Teatar EXIT (Ilica 208)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u posljednjem tjednu drugog dijela Ljetnih noći tri predstave održat će se i u Teatru EXIT (Ilica 208).
BAKICE
GOSTOVANJE: Kolektiv Igralke, Savez udruga Molekula, KUD Transformator (SLO)
Autorski tim:
Autorice: Sendi Bakotić, Ana Marija Brđanović, Tjaša Črnigoj, Anja Sabol, Vanda Velagić
Redateljica i dramaturginja: Tjaša Črnigoj
Istraživačice i izvođačice: Sendi Bakotić, Ana Marija Brđanović, Anja Sabol, Vanda Velagić
Socijalna antropologinja: Vanda Velagić
Osobne priče podijelile: Albina, Ljudmila, Marta, Suzana

O predstavi:

Dokumentarna predstava Bakice nastala je prema svjedočanstvima siromašnih starijih žena koje u Rijeci preživljavaju skupljajući plastične boce.
U gradu su svugdje oko nas, ali tko su one? Koje su njihove životne priče? Što im je bitno u životu, što im daje snagu? I kako doprinose društvu, iako društvo to možda ne vidi, ne broji i ne priznaje?
Ovo je predstava o radu, dostojanstvu, mladosti i starosti, preživljavanju i životu žena starijih od 65 godina, i o svima nama.
Autorice predstave povezale su se sa četiri žene koje su si odabrale imena Albina, Marta, Suzana i Ljudmila. Na osnovi priča tih žena autorice su u procesu skupno osmišljenog kazališta napravile predstavu u kojoj se te priče povezuju s pričama njihovih vlastitih baka i drugih žena koje poznaju. Pozicija žene istražuje se kroz prizmu društvenih vrijednosti kao što su socijalna sigurnost, (ne)ravnopravnost, socijalna uključenost te dostojanstven život. U vrijeme kada je postalo “normalno” prolaziti pored ljudi koji kopaju po kontejnerima, pitamo se gdje smo i kamo idemo, kao pojedinci i kao društvo.

XV. Ljetne noći Teatra EXIT: KONSTELACIJE
2024-09-13 20:00 - 21:15 | Teatar EXIT (Ilica 208)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u posljednjem tjednu drugog dijela Ljetnih noći tri predstave održat će se i u Teatru EXIT (Ilica 208).
KONSTELACIJE
Autorski tim:
Tekst: Nick Payne
Režija: Aida Bukvić
Igraju: Olga Pakalović i Vladimir Posavec-Tušek
Koprodukcija: Teatar EXIT, Osječko ljeto kulture 2018., Gradske galerije Osijek

O predstavi:

Konstelacije su priča o običnom životu, o svakom životu, životu koji počinje s naizgled beskonačnim mogućnostima, ali…
Ova očaravajuća i romantična drama počinje s bezazlenim susretom muškarca i žene.
Kako se dva lika upoznaju, u slijedu scena, autor konstantno pokazuje različite načine na koji bi njihovi susreti mogli “završiti”.
Na duhovit, ali vrlo intelektualan način istražuje granice slobodne volje, ali i veliku ulogu koju slučajnost igra u našim životima.
Postoji li uopće izbor ili je sve samo stvar sudbine?
Predstavi je 2019. godine na Festivalu glumca dodijeljena Nagrada Vanja Drach za najbolju predstavu u cjelini, a Olga Pakalović dobila je Nagradu Fabijan Šovagović za najbolje glumačko ostvarenje. Iste godine Olga Pakalović dobila je Nagradu Hrvatskog glumišta za ulogu Olge u predstavi Konstelacije.

Orkestar Ansambla "Lado"
2024-09-12 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Ansambl narodnih plesova i pjesama Hrvatske LADO profesionalni je folklorni ansambl osnovan prije 75 godina sa zadaćom i ciljem istraživanja, prikupljanja, umjetničke obrade i scenskog prikazivanja najljepših primjera bogate hrvatske glazbene i plesne tradicije. Njegovi vrhunski plesači, koji su istodobno i izvanredni pjevači, s lakoćom se transformiraju iz plesnog ansambla u reprezentativan folklorni zbor, a 14 odličnih glazbenika svira na osamdesetak tradicijskih i klasičnih instrumenata. LADO posjeduje jedinstvenu kolekciju izvornih narodnih nošnji iznimne vrijednosti i ljepote pa je svaki koncert Ansambla, uz pjesmu i ples, ujedno i svojevrsna revija izvornoga hrvatskog tradicijskog ruha. Sve to, uz prezentaciju čudesnoga bogatstva i raznolikosti folklornog izraza s tako maloga prostora kao što je Hrvatska, LADO čini jedinstvenim u svijetu. Koncerti Ansambla diljem svijeta nailaze na nepodijeljeno oduševljenje publike, ali i stručne kritike, koja ga redovito svrstava uz bok najboljih svjetskih folklornih skupina.

XV. Ljetne noći Teatra EXIT: SJAJNE STVARI
2024-09-12 21:00 - 22:00 | Studio EXIT, Gundulićeva 37/1, Zagreb, 10000
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u posljednjem tjednu drugog dijela Ljetnih noći tri predstave održat će se i u Teatru EXIT (Ilica 208).
SJAJNE STVARI
Autorski tim:

Tekst: Duncan Macmillan u koautorstvu s Jonnyem Donahoeom
Režija: Matko Raguž
Igra: Filip Križan
Glazba: Matija Antolić

O predstavi:

„Imaš 7 godina. Mama je u bolnici. Otac kaže da je ona učinila nešto glupo. Majka ne može naći razlog za sreću. Ti počinješ zapisivati sve što ti padne na pamet, a što bi bilo vrijedno življenja. I tu listu ostavljaš na njenom jastuku. Znaš da je čitala, jer je korigirala pogrešno napisane riječi.“
Radi se o toploj i dirljivoj ispovijesti čovjeka koji igra sebe od sedmogodišnjeg dječaka pa do odrasle dobi te njegovoj želji da pomogne majci koja pati od depresije. Može li joj tisuću razloga za sreću pomoći da se iz nje izvuče?
Duncan Macmillan nagrađivani je britanski dramatičar i scenarist. Neke od njegovih najpoznatijih drama su Lungs (postavljena i u Teatru EXIT 2016. godine), People, Places and things i Every brillliant thing.

XV. Ljetne noći Teatra EXIT: CABAres CABArei
2024-09-12 20:00 - 22:10 | Teatar EXIT (Ilica 208)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u posljednjem tjednu drugog dijela Ljetnih noći tri predstave održat će se i u Teatru EXIT (Ilica 208).
CABAres CABArei
Životna komedija Zijaha A. Sokolovića

O predstavi:

…O upoznavanju, o iskustvu, o običnom danu, o uspjehu i neuspjehu, o dogovaranju, o borbi mišljenja, o hrani, o zdravom razumu, o vožnji autom, o budućnosti, o kazalištu kao frižideru zabluda o mediokritetima, o rodbini, o zaostalosti, o pomirenju sa životom, o budalama, o seksu i starosti.
res, rei(f.) – STVAR, STANJE, OKOLNOST, UZROK, IMANJE, DOBRO, DRŽAVNA VLAST, DJELO, ČIN, PRIRODA, ISTINA, POSAO, PARNICA, KORIST, INTERES

Predstavljanje knjige povodom stogodišnjice rođenja Jerka Marasovića
2024-09-12 19:00 - 21:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Predstavljanje knjige autora
Katje Marasović, Snježane Perojević, Zlatka Karača i Branislava Trifunovića
Arhitekt Jerko Marasović – Renesansni čovjek dvadesetog stoljeća
12. rujna 2024. 19 sati Oris Kuća arhitekture

Knjiga je objavljena u suradnji Društva arhitekata Splita i Arhitektonskog fakulteta u Zagrebu povodom stogodišnjice rođenja Jerka Marasovića (1923. – 2009.), istaknutog hrvatskog arhitekta 20. stoljeća posebno značajnog na polju istraživanja, znanstvene obrade i obnove Dioklecijanove palače i povijesne jezgre Splita.
O knjizi će govoriti: prof. Katja Marasović, prof. Bojan Baletić, prof. Robert Plejić, prof. Zlatko Karač i dr.sc. Ivo Vojnović.
Na 418 stranica velikog formata, popraćeno s preko 600 ilustracija, prikazan je život te znanstveno-stručna djelatnost Jerka Marasovića koju je započeo 1947. u Konzervatorskom zavodu za Dalmaciju, nastavio 1954. u Urbanističkom zavodu Dalmacije te od 1982. u raznim institucijama zagrebačkog Arhitektonskog fakulteta vezanim za graditeljsko naslijeđe. Osim na polju istraživanja, zaštite i obnove graditeljskog naslijeđa, ostavio je traga i na području projektiranja suvremene arhitekture i sportskih lučica te osobito kao profesor na poslijediplomskom studiju „Graditeljsko naslijeđe“ Arhitektonskog fakulteta u Zagrebu.
Bio je strastveni čovjek od mora – moreplovac i ribolovac, projektant i brodograditelj, a sustavno se bavio fotografijom, meteorologijom, dizajnom i izumiteljstvom pa su zbog širine njegovih interesa i uspješnog djelovanja na mnogim područjima mnogi u njemu prepoznavali osobine istinskog renesansnog čovjeka.
Ova će knjiga biti posebno zanimljiva svima onima koji se bave proučavanjem graditeljskog naslijeđa Splita i Dalmacije. Ona je ujedno i vrijedan izvor podataka budućim istraživačima koji će je moći koristiti u svom znanstvenom radu, analizom i vrednovanjem pojedinih segmenata opusa Jerka Marasovića te precizan vodič kroz bogatu građu koju je ostvario tijekom gotovo 60 godina svog predanog rada.

Održiva Ura: ESG u Fokusu – Powered by Erste
2024-09-12 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Urania – Prostor kreacije, u suradnji s Erste bankom, organizira seriju događanja pod nazivom Održiva Ura: ESG u Fokusu. Tijekom četiri događanja, ključne teme vezane za ESG (Environmental, Social, Governance) principe bit će obrađene kroz panel diskusije s vodećim stručnjacima iz različitih područja. Ovi razgovori će istaknuti najbolje prakse, strategije i izazove vezane uz održivost u poslovanju.
Već prvo predavanje održat će se u četvrtak, 12. rujna u 17:30h u Uraniji, te će otvoriti raspravu o tome kako ESG doprinosi održivom razvoju, dugoročnoj održivosti kompanija i dobrobiti zajednice. Teme će uključivati:

Zaštitu okoliša i klimatske promjene: Kako poslovanje može smanjiti svoj utjecaj na okoliš.
Društvena odgovornost: Utjecaj kompanija na društvo i odgovornost prema zaposlenicima i zajednicama.
Upravljanje: Transparentno i etično poslovanje u skladu s najvišim standardima upravljanja.

Predavači:

Anica Petričević, Menadžer za strateške inicijative – ESG, Erste&Steiermärkische Bank d.d.
Ines Androić Brajčić, Načelnica Sektora za zelenu urbanu infrastrukturu i kružno gospodarenje prostorom i zgradama Ministarstva prostornoga uređenja, graditeljstva i državne imovine
Filip Šparavec, Član uprave Alfa stan grupa d.o.o.
Igor Kanjuh, Direktor Direkcije financiranja nekretnina, Erste&Steiermärkische Bank d.d.

Moderator:

Kornat Vilović, izvršni urednik HRT-a, voditelj emisije “Zelena linija”

Pridružite nam se i otkrijte kako ESG principi oblikuju budućnost održivosti!
Broj mjesta je ograničen, pa vas molimo da rezervirate svoje mjesto ovdje. Ulaz je slobodan!

Stručna tura: GaLaBau sajam Nürnberg, LORBERG rasadnik, Potsdam, 10.-14.09.2024., rezervacije do 25.7.2024.!!
2024-09-10 08:00 - 2024-09-15 17:00 | GalaBau, Germany
Hrvatsko društvo krajobraznih arhitekata i Azur tours pozivaju Vas na stručne posjete najvećoj vrtnoj izložbi u Europi, GaLaBau te najvećem i najstarijem rasadniku drveća u Njemačkoj, Lorberg u terminu od 10.-14.09.2024.
GaLaBau sajam Nürnberg, LORBERG rasadnik, Berlin, Potsdam termin: 10.-14.09.2024.
1.dan, 10.09.2024. RIJEKA – ZAGREB – REGENSBURG – NÜRNBERG Polazak autobusa iz Rijeke u 00,00 sati. Ukrcaj putnika u 02,00 h u Zagrebu (ovisno o rezerviranom autobusu moguća i obrnuta varijanta, prvo Zagreb pa onda Rijeka). Nastavak putovanja u smjeru Nürnberga. Vožnja kroz Sloveniju i Austriju kroz lijepe planinske krajolike uz kraća zaustavljanja putem radi odmora. Nastavak puta kroz Njemačku do Regensburga, jednog od najljepših srednjevjekovnih gradova Njemačke. Kratka šetnja prekrasnim povijesnim centrom grada: Golijatova kuća, Gradska vijećnica, katedrala sv. Petra, Rimski toranj, Stara Kapela, crkva Münster, stara rimska vrata Porta Pretoria,… Slobodno vrijeme za osvježenje. Nastavak puta prema Nürnbergu, najvećem gradu sjevernobavarske regije Frankonije. Dolazak u Nürnberg u ranim popodnevnim satima. Po dolasku slijedi razgled grada u pratnji stručnog vodiča (prilagođen razgled grada s akcentom na trgove i vanjske prostore): zidine, utvrda Kaiserburg, kuća Albrechta Dürera, crkve sv. Seebalda i sv. Lovre, bolnica sv. Duha, most na rijeci Pegnitz, glavni trg s fontanom i crkvom Frauenkirche, gradska vijećnica,… Smještaj u hotel. Slobodno vrijeme za vlastite interese. Noćenje.
2.dan, 11.09.2024. NÜRNBERG – posjet sajmu GALABAU Doručak. Odlazak na sajam GaLaBau, te cjelodnevni boravak na najvećoj vrtnoj izložbi u Europi. Povratak u hotel. Slobodno vrijeme za vlastite interese. Noćenje.
3. dan, 12.09.2024. NÜRNBERG – KETZIN – BERLIN Nakon ranijeg doručka, odjava iz hotela i nastavak putovanja u smjeru Ketzina. Dolazak u Ketzin oko 13,00-13,30 h. Posjet čuvenom rasadniku Lorberg. Ovdje se već 180 godina znanje o drveću i grmlju njeguje i prenosi na sedam generacija obitelji Lorberg, a to se danas može osjetiti u kvaliteti svake pojedine biljke. Ostatak dana stručni obilazak uz vlasnike i voditelje rasadnika te organiziran ručak. Predvečer vožnja cc 1h prema Berlinu. Smještaj u hotel u centru. Noćenje.
4.dan, 13.09.2024. BERLIN – POTSDAM – DRESDEN
Doručak. Odlazak u razgled Berlina s naglaskom na modernu arhitekturu: Alexanderplatz, Check point Charlie, Brandenbuška vrata, Reichstag, Unter den Linden, Opera, Humboldtovo Sveučilište, Podsdamer platz, Museumsinsel, Prinzesinengarten vrtovi,… Po želji putnika uz doplatu za ulaznice na licu mjesta odlazak do GÄRTEN DER WELT, International Art of Gardens – 10 tematskih vrtova različitih svjetskih civilizacija (Francuska, Italija, Engleska, Japan, Kina, Perzija, itd) + 9 vrsta vrtnog namještaja. Nakon obilaska, polazak prema Potsdamu. Po dolasku kraća šetnja gradom: Brandeburška vrata, slavoluk koji nosi ime kao i poznatiji brat u Berlinu, Neuer Markt, crkva sv. Nikole, Alter Markt, gradska vijećnica Alter Rathaus, gradska vrata Lauener Tor,… Slijedi posjet palači Sanssouci koja je bivša ljetna palača pruskog kralja Fridrika II. Velikog i njenim poznatim vrtovima. Često se smatra njemačkim rivalom francuskom Versaillesu, premda je Sanssouci izgrađen u intimnom rokoko stilu i znatno je manja od svog francuskog baroknog rivala. Palaču je dizajnirao arhitekt Georg Wenzeslaus von Knobelsdorff i izgradio ju od 1745. do 1747. kako bi udovoljio želji kralja Fridrika za privatnom rezidencijom u kojoj bi se mogao opustiti daleko od pompe i ceremonija Berlinskog dvora. 1990. godine palača Sanssouci upisana na UNESCO-v popis mjesta svjetske baštine u Europi (kao jedan od dvoraca u Potsdamu i Berlinu), a 1995. osnovana je i zaklada koja održava pruške palače i vrtove od Berlina do Brandenburga. Stabla rasadnika Lorberg danas dopunjavaju vrtove dvorca Sansoucci i obilasku će se pridružiti stručno vodstvo iz rasadnika Lorberg. U kasnim popodnevnim satima polazak prema Dresdenu. Za Dresden, grad koji je u potpunosti razrušen 1945. godine, kažu da je najljepši grad u Njemačkoj. Smještaj u hotel. U večernjim satima šetnja Stazom kneževa do Opere. Noćenje.
5.dan, 14.09.2024. DRESDEN – ZAGREB – RIJEKA
Doručak. Odlazak iz hotela te kraći razgled Dresdena: palača i vrtovi Zwinger, kraljevska palača, Opera, Japanski paviljon,… Nakon razgleda slijedi vožnja u smjeru Hrvatske. Više zaustavljanja putem radi odmora. Dolazak u Zagreb i Rijeku u kasnim večernjim/noćnim satima.
Više potražite na linku ili u privitku
http://hdka.hr/2024/07/strucna-tura-galabau-sajam-nurnberg-lorberg-rasadnik-potsdam-10-14-09-2024/
Dobro došli!

Nina Romić i Sara Renar / Korak u život
2024-09-09 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Deset godina promocije humanitarne akcije“KORAK U ŽIVOT”
Svaki kupac ulaznice dobiva na poklon grafiku slikara Vatroslava Kuliša

Walking on Eggshells : izložba i performans KRISTINE MARIĆ u Galeriji Flora
2024-09-09 20:00 - 2024-09-15 22:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe
Walking on Eggshells KRISTINE MARIĆ
koje će se održati u ponedjeljak 9. rujna u 20 sati u galeriji Flora.
Pozivamo Vas da na zatvaranju izložbe 15. rujna prisustvujete performansu umjetnice koji će se održati u 19 sati u Galeriji Flora.
Izložba se može pogledati do 15. rujna svaki dan od 12 do 18 sati. Izložba se može pogledati i u drugim terminima ako su vrata Florina doma otvorena, te najavom na mejl: galerijaflora.dbk@gmail.com
Program Galerije Flora ostvaruje se uz financijsku potporu Grada Dubrovnika , Ministarstva kulture i medija RH . Program Florin dom u 2024. financijski podupire Zaklada Kultura nova. Svima ovom prilikom zahvaljujemo na podršci.

Performativna akcija Kristine Marić, koja će se odviti u dubrovačkoj Galeriji Flora, temelji se na očekivanjima i anticipacijama. U svakom smislenom oblikovanju priča, na raspolaganju su nam takozvane poznate činjenice, ali i one nepoznate. Što je što i što nije što – ostaje nam da saznamo.
Ona će hodati po jajima. Doslovno.
To je hod unutar instalacije. Dobro promišljen i utvrđen postav koji će biti izrađen unaprijed da bi se stvorio prizor duracijskog suspensa, koji će rasti sa svakim novim posjetiteljem, svakim pomakom kazaljke na satu, svakom promjenom u broju dana.
Bit će pitanja, od ozbiljnih i tužnih pa sve do začudnih i smiješnih; to je neizbježno. Na primjer, jesu li to prava jaja? Hoće li ona moći hodati po njima a da ih ne zdrobi? Koliko je tu jaja uopće? Je li ih itko točno izbrojao? Ako ne budu zgnječena, možemo li ih poslije pojesti?
Flert s katastrofom svojstven emocionalnim huliganima utjelovljen je u obećanju akcije koja ovdje, međutim, biva odgođena. Ostajete nezadovoljeni, i želite sve više i više.
Ovo je klasičan potez. Započinjete s obećanjem da ćete učiniti to i to, a onda napravite mali odmak i kažete, hej, hej, stani malo, čekaj, pusti da mašta preuzme stvar. Ruku na srce, koliko ste puta zamišljali taj čin, izrekli to naglas, koliko ste puta to zapravo učinili?
Izložba se otvara u dogovoreno vrijeme, kontekst je sasvim vjerodostojan, pod je prekriven jajima, a s obje strane ima dovoljno prostora da posjetitelji mogu tuda prolaziti; proizvodi prirode, jaja, izgledaju zaista stvarno (ali jesu li stvarna, jesu li stvarno stvarna?), a onda nastupa okrutnost. Jer dugo, zbilja dugo, ne događa se ama baš ništa.
Postoji samo čekanje, a kako svi već znamo (znamo to dobro), čekanje je najteži dio.
Prolazi jedan dan, pa drugi, a kalendar nikada ne laže – dana je još mnogo. Ali prije toga: čekanje.
Kristina Marić se opet – kao što je često činila u svojoj karijeri – igra vatrom. I da, o, da, vatra gori, vatra plamti, a i liječi, nadajmo se. Kristina se sa zadanom situacijom suočava direktno, u poznatoj metafori koja se približava lošem i dosadnom klišeju. Pritom ona tu metaforu ne koristi tek kao banalnu usporedbu, nego podiže uloge, pokreće akciju.
I upravo ovdje, dragi moji, događa se nešto nestvarno. Možemo to nazvati magijom svakodnevnih pretpostavki. U fizičkom suočavanju s čistom banalnošću metafore odvija se nešto neočekivano. To je trenutak kad potencijalnost tvrdi da može postati aktualnost. Slijedi buđenje – žestoko buđenje.
A cijelo to vrijeme pitanja se i dalje nižu: hoće li ona stvarno to učiniti? Hoće li je boljeti? Što ako padne, trebamo li joj pomoći? Tko je odgovoran, samo to me zanima – tko će počistiti taj nered? I samo da jaja budu dobra, ne smiju biti pokvarena… moramo štititi javno zdravlje…
Walking on Eggshells Kristine Marić počiva na hrabrom i produktivnom pristupu stvaranju. Riječ je o neprekidnoj razmjeni, neumornom kretanju naprijed i natrag. Dajete puno – a onda to uzmete natrag. Brzo i žestoko, divno i nježno – nije važno, dok god razmjena traje.
Očekivanja rastu, podižu se na višu razinu, a onda, čim napokon krene performativni dio, sve završava i prije nego što na vašem kuhinjskom radiju odsvira klasična pop pjesma (ili dvije, a možda i tri).
Ali vi poslušajte, i to dobro. Potrudite se da budete ondje i tada, u trenu kada to postane ovdje i sada. Budite ondje i svjedočite tom činu – hodanju po jajima. Budite ondje i osjetite nadahnuće. Ali imajte na umu sljedeće: prije nego što to pokušate izvesti kod kuće, svakako to uvježbajte kod susjeda.
Znate, sigurnost je na prvom mjestu.
Mika Hannula

Kristina Marić je multimedijalna umjetnica. Rođena je 1990. u Đakovu. Diplomirala je 2015. na Umjetničkoj akademiji u Osijeku, na Odsjeku za likovnu umjetnost (danas Akademija za umjetnost i kulturu). Aktivno izlaže na izložbama i festivalima u Hrvatskoj i inozemstvu (Zagreb, Split, Beč, Rim, Göteborg, Budimpešta, Sarajevo, Beograd i dr.). Boravila je na umjetničkim rezidencijama u Mađarskoj, Litvi i Austriji. Dobitnica je više nagrada za svoj rad, među kojima izdvaja: Zlatna lubenica 5.0 (Pula, 2021.), Druga nagrada 57. zagrebačkog salona (Zagreb, 2022.), nagrada Ex Aeuqo 28. slavonskog biennala (Osijek. 2022.). 2018. bila je finalistica Nagrade Radoslav Putar -YVAA, Instituta za suvremenu umjetnost u Zagrebu. Radi na Akademiji za umjetnost i kulturu u Osijeku, na Odsjeku za vizualnu i medijsku umjetnost.
kristina.maric.kia@gmail.com
www.kristinamaric.com

Kontrabas / Postavio i izvodi: Filip Sertić
2024-09-08 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
U fokusu ove drame je glazbenik koji je cijeli život podredio glazbi, a sada sjedi u zadnjem redu orkestra. Što ako cijeli život igramo po pravilima, poslušno i požrtvovno, a život nas za to ne nagradi? Predstava je oda onima koji su od života očekivali više. Nasmijat će vas do suza, ali i potaknuti na razmišljanje je li uspjeh kojem težimo zaista toliko važan. Život nije fer. Događa li se uistinu sve s razlogom? Zašto su neki od nas talentiraniji, bogatiji ili ljepši od drugih? Zašto neki sjede u prvom, a neki u zadnjem redu orkestra?

Šahtofonija PANIKA POD SUNCEM
2024-09-08 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Lansiranje ŠAHTO-KULTURE događa se uz predstavu PANIKA POD SUNCEM Damira Bartola Indoša i Tanje Vrvilo, uz Sinišu Labrovića, Vilima Matulu i Šaht Arkestar. U subotu, 8. rujna održava se druga izvedba Panike pod Suncem.

Vla-vla-vlajland cabaret / Glumi: Ecija Ojdanić / Autor i redatelj: Ivan Leo Lemo
2024-09-07 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Osmijeh je univerzalni znak za sreću u svim kulturama na svijetu. Isto će ga protumačiti netko iz Afrike, baš kao i netko iz Sinja. U svim životnim situacijama popravlja raspoloženje, odašilje pozitivnu energiju i spaja ljude. Vođeni tom mišlju i beskonačnom pozitivom, nastala je predstava kazališta Moruzgva naziva ‘Vla-Vla-Vlajland cabaret’, koja je zapravo, nastavak hit koprodukcije kazališta Kerempuh i kazališta Moruzgva – ‘Cabaret preko veze’. U tom je cabaretu posebnu simpatiju publike privukao lik Vlajne, čistačice koja se na posebno smiješan način borila za svoju egzistenciju i u toj borbi doživjela razne spoznaje atipične za vlastitu stereotipnu poziciju. Naravno, sve u svrhu zabave i pouke publici. Narodnu feministicu i zdravorazumsku heroinu, koju je maestralno utjelovila Ecija Ojdanić, sudbina je odvela, kao i mnoge građane naše zemlje, u Njemačku. Ova epizoda njezinih pustolovina prati kulturološke nesporazume i melodramatske zavrzlame koje su je snašle u toj zemlji snova mnogih naših gastarbajtera.

XV. Ljetne noći Teatra EXIT: SUSJED
2024-09-07 21:00 - 22:00 | Studio EXIT, Gundulićeva 37/1, Zagreb, 10000
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
SUSJED
Autorski tim:

Prema istoimenom romanu Marine Vujčić
Prilagodba romana za kazalište: Vesna Tominac Matačić
Režija: Janez Vajevec
Asistent redatelja: Andrej Vajevec
Igra: Vesna Tominac Matačić
Produkcija: Zagrebački glumački atelje i Teatar EXIT, 2019.
O predstavi:

Junakinja ove predstave mogla bi biti i vaša neupadljiva susjeda koju svakoga jutra pozdravljate na stubištu. Živi sama na četvrtom katu i baš ničime ne privlači pozornost. No, kad bi jedan od zidova njezinog stana, poput onoga četvrtoga u teatru, bio imaginaran, možda bi vas iznenadio tajni svijet fikcije u kojem ona igra svoju neostvarenu ulogu voljene žene, dok objekt njezine „ljubavi” s drugoga kata i ne sluti da živi u njezinoj glavi.
No, gdje je zapravo granica između stvarnosti i iluzije?
Jesmo li zaista slobodni kao što nam se čini
ili smo tek zatočenici u kavezu vlastitih emocionalnih ograničenja?
Ovo je predstava o samoći i otuđenosti do ludila u kojoj je nemoguće ostvariti dublji kontakt,
čak ni s osobama iz svoje neposredne blizine.
Ili je ipak moguće… ako se usudite.
„Jer ništa nije kao što se čini. Ništa i nitko. Susjedi pogotovo.”
Roman Susjed spisateljice Marine Vujčić dobitnik je nagrade V.B.Z.-a i TISAKmedije za najbolji roman 2015. godine.

Razotkrivanje: Yomi Adegoke
2024-09-07 21:00 - 22:00
Kada? Subota, 7. rujna 2024., 21 sat
Gdje? ZKM, dvorana Istra
Sudjeluju: Yomi Adegoke i Ivana Bodrožić (moderatorica)
Festival svjetske književnosti zatvara tribina Razotkrivanje s britanskom hit-autoricom Yomi Adegoke, kolumnisticom The Guardiana i britanskog Voguea, proglašenom jednom od 30 najutjecajnijih osoba mlađih od 30 godina prema izboru časopisa Forbes, koja će predstaviti svjetski bestseler, roman Lista (Fraktura, 2024.; prijevod Krešimir Sučević Međeral) o šokantnom utjecaju društvenih mreža i moći optužbe. Ola i Michael kraljevski su par britanskog novinarstva – mladi, zgodni, uspješni i obožavani, u pripremama za najočekivanije vjenčanje godine. Sve do jednog jutra kad na internetu osvane lista s popisom nasilnika i silovatelja na kojoj se, uz jezive optužbe, nađe i Michaelovo ime. Dok se u javnosti podiže bura i glave stavljaju na panj, a Ola i Michael skupljaju rasute djeliće svojih života, savršeni svijet društvenih mreža pokazat će svu svoju prljavštinu i tamu. Yomi Adegoke, koju hvali i slavna književnica Bernardine Evaristo, napisala je roman nakon kojeg nećeš mirno spavati. Jer, što da se to dogodi tebi?
S Yomi Adegoke razgovarat će spisateljica Ivana Bodrožić, a razgovor će pratiti simultani prijevod.

Einstürzende Neubauten u Tvornici kulture
2024-09-07 20:00 - 23:00 | Tvornica kulture (Veliki pogon), Ul. Pavla Šubića 2, Zagreb
Einstürzende Neubauten – pioniri alternativne glazbe nastupaju 7. rujna u zagrebačkoj Tvornici kulture u sklopu turneje alien pop music 2024 na kojoj predstavljaju novi album koji izlazi ovog proljeća
Zagreb, 6. veljače 2024. – Pioniri konceptualne industrial glazbe, njemački kultni bend Einstürzende Neubauten, nakon skoro deset godina od zadnjeg nastupa, vraćaju se u Hrvatsku. Koncert će se održati 7. rujna u zagrebačkoj Tvornici kulture, u sklopu turneje alien pop music 2024 na kojoj Einstürzende Neubauten predstavljaju novi album koji izlazi ovog proljeća.

Otkako je bend osnovan 1. travnja 1980., Einstürzende Neubauten mijenjaju parametre mainstreama i subkulture kako bi nečujno učinili čujnim – možda i nečujno. Ovo eksperimentalno terensko istraživanje, koje traje više od četiri desetljeća, sada ulazi u sljedeću fazu. U 44. godini postojanja bend se vraća svojim korijenima i redefinira sebe. Riječ je o promjeni slike o sebi, za koju je ovaj berlinski kvintet plus jedan kreirao vlastiti žanr u 2024. godini – apm – alien pop music.

ŠAHTO-KULTURA ~ otvorenje
2024-09-07 20:00 - 22:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
ŠAHTO-KULTURA je monumentalna izvedbeno-izložbena akcija Kuće ekstremnog muzičkog kazališta koju od 7. do 24. rujna 2024. uz Damira Bartola Indoša i Tanju Vrvilo stvara i izvodi 50-ak umjetnica i umjetnika.
Radikalni izvedbeno-izložbeni postav autorskog tandema Kuće ekstremnog muzičkog kazališta – Damira Bartola Indoša i Tanje Vrvilo pretvara Veliku dvoranu Pogona, doma nezavisne kulture i bivše tvornice hidrauličkih pumpi Jedinstvo, u ekstremnu labirintsku šahtofonsku kabinu koja gumenim prolazima povezuje izvođače i publiku.
Šahto-kulturu u interaktivnom izložbenim postavu razvijaju tri predstave i tri seta radionica s mnoštvom suradnica i suradnika: PANIKA POD SUNCEM, SVI PRIČAJU O VREMENU MI NE! i ISMENA te šahtofonska radionica AKCELERACIONIZAM, radionica šahtofonije za djecu i mlade KONJI i ubrzana radionica ŠAHTO-KULTURA, NAŠEGA ŽIVOTA NAŠE ZEMLJE NAS LJUDI otvorena svima.

XV. Ljetne noći Teatra EXIT: REALISTI (SNG Nova Gorica)
2024-09-07 20:00 - 21:30 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
REALISTI
Autorski tim:

GOSTOVANJE: Slovensko narodno gledališče Nova Gorica
Tekst: Jure Karas
Redateljica:Tijana Zinajić
Igraju: Peter Harl, Jure Kopušar, Matija Rupel, Urška Taufer/Lucija Harum, Žiga Udir

O predstavi:

Svijet srlja u propast, a ljudi u najbliže šoping-centre. Reality showovi odjednom su stvarniji od vijesti. Treći svijet se hvata ukoštac s ekologijom i ekonomijom, a nas zabrinjava koliko traje baterija. Treniramo pokornost. Tražimo poslove tamo gdje ih nema, a samo su smrt i krediti vječni i neizbježni.
Kamo da normalan čovjek pođe, nego u kazalište?
Nasmijmo se prije negoli bude prekasno!
Predstava je osvojila niz nagrada na festivalima komedije u Sloveniji, dok je u Hrvatskoj 2018. godine na 19. Međunarodnom festivalu komornog teatra Zlatni lav u Umagu dobila nagradu Zlatni lav za najbolju predstavu po izboru posjetitelja, a 2019. godine pripala joj je i Velika nagrada za najbolju predstavu u cjelini na 43. Danima satire Fadila Hadžića.

Šahtofonija PANIKA POD SUNCEM
2024-09-07 20:00 - 21:00 | Pogon Jedinstvo, Trnjanska struga 34, Zagreb, 10 000, Croatia (Local Name: Hrvatska)
Lansiranje ŠAHTO-KULTURE događa se uz predstavu PANIKA POD SUNCEM Damira Bartola Indoša i Tanje Vrvilo, uz Sinišu Labrovića, Vilima Matulu i Šaht Arkestar.

Dvostruki portret: Dijana Matković i Lidija Deduš
2024-09-07 20:00 - 21:00
Kada? Subota, 7. rujna 2024., 20 sati
Gdje? ZKM, dvorana Miško Polanec (Janje)
Sudjeluju: Dijana Matković i Lidija Deduš; moderira Monika Herceg
Koliko hrabrosti treba da podignemo glas protiv nepravde? Koliko da vlastitu borbu, sram, smijeh i suze stavimo na papir? A koliko da sve to napravimo u istoj večeri – posljednjoj večeri Festivala svjetske književnosti? Saznaj na tribini Dvostruki portret koja će ugostiti jednu od najzanimljivijih i najzapaženijih slovenskih spisateljica mlađe generacije, prevoditeljicu, urednicu i novinarku Dijanu Matković i našu nagrađivanu pjesnikinju, kratkopričašicu i dramatičarku Lidiju Deduš.
Dijana Matković, dobitnica nagrade Žene o ženama za “neslomljivu ustrajnost u širenju polja književnosti i jačanju kritičke i političke misli”, na Festivalu će predstaviti roman Zašto ne pišem (Ljevak, 2024.; prijevod Anita Peti-Stantić), prvi slovenski naslov uvršten u književnu selekciju Berlinskog međunarodnog filmskog festivala, bestseler koji će u Sloveniji uskoro doživjeti četvrto izdanje te koji ubrzo očekujemo kao filmsku adaptaciju. Zašto ne pišem autofikcija je popločena prizorima iz autoričina života i opremljena moćnim glasom protiv klasne, rodne i svake druge vrste društvene nejednakosti. Kao žena potekla iz useljeničke obitelji, koja je iskusila neizvjesnost prekarnih poslova, Dijana Matković piše iz vlastite kože, u ime svih potlačenih i nevidljivih, tipkovnicom kao megafonom. Istraži prvo lice Dvostrukog portreta, sjajnu Dijanu Matković!
Lidija Deduš predstavit će svoju novu zbirku pjesama ja se zovem lidija deduš (Fraktura, 2023.) koja je nadahnula istoimenu predstavu u produkciji Imperativa, na rasporedu prije Dvostrukog portreta, u ZKM-u, dvorani Miško Polanec, u 19 sati. Na stranicama zbirke ja se zovem lidija deduš, s nezaboravnom lirskom junakinjom Lidijom Deduš, iskusit ćeš ringišpil života – smijeh i suze, ljubav i gorčinu, kaos na poslu i loše dejtove na Tinderu. Ništa zato, jer život je sve to, i još mnogo više. Kao i Matković, Lidija Deduš na sjajnim, zabavnim, zaraznim stranicama svoje nove zbirke postavlja pitanje tko smo mi, kamo pripadamo i je li uopće važno da pripadamo ikamo i ikome osim samima sebi. Otkrij najbolje od domaće poezije na Festivalu svjetske književnosti u razgovoru s Lidijom Deduš!
Dvostruki portret moderirat će pjesnikinja, dramatičarka i Frakturina urednica Monika Herceg.

Predstava: ja se zovem lidija deduš, glumi Miljka Brđanin, produkcija Imperativ
2024-09-07 19:00 - 20:00
Na Festivalu pogledaj predstavu “ja se zovem lidija deduš”, postavljenu prema sjajnoj zbirci poezije naše nagrađivane pjesnikinje, dramatičarke i kratkopričašice Lidije Deduš – ja se zovem lidija deduš (Fraktura, 2023.). Predstava je nastala u produkciji Imperativa, a glavnu ulogu tumači Miljka Brđanin. Ne propusti!
Predstava/monodrama „ja se zovem lidija deduš“ nastala po istoimenom djelu autorke Lidije Deduš, bavi se, pozorišnim sredstvima, egzistencijalnim pitanjima žene. Koliko je i da li je uopšte lik lidija deduš nalik na autoricu djela Lidiju Deduš?! Koliko se od čovjekovog identiteta nalazi u njegovom imenu i prezimenu?! Da li lik lidija deduš predstavlja izuzetak ili je tipiziran primjerak savremene žene?! Savremeni način života utjeruje pojedinca u sajber torove, kreirajući sajber duše koje hoće sve instant (instant znanje/informacije, instant hranu, seks, instant boga, pilule, život pa i smrt). Predstava, tretirajući opšta mjesta življenja savremene žene lidije deduš, otkriva ono pojedinačno, jedinstveno što lidiju deduš razdvaja od svih inih Lidija. Lidija o svom životu progovara transparentno, a predstava uočava razliku između transparentnosti njenog življenja, istinitosti istog, te iznalazi suptilnost duše, čitajući znakove autorice, kojim nas od opšteg u liku/pisanju dovodi do pojedinačnog u liku/pisanju. Nije slučajan izbor da djelo „ja se zovem lidija deduš“ svoj scenski prikaz nađe u formi monodrame, gdje (jedna) glumica Miljka Brđanin pokazuje lidijino življenje. Insistiranje na terminu pokazuje, ukazuje odsustvo bilo kakve vrste moralisanja, jer svi mi koji postojimo danas i ovdje, trebamo razumjeti jedni druge i treba da čujemo i razumijemo prikriveni krik duše lidije deduš kao prikriveni krik duša svih nas.
(dramaturginja Radmila Smiljanić)
